En 26-årig kvinde forsøgte at snyde sig til et nyt eksamensforsøg ved at aflevere en falsk lægeerklæring om, at hun havde været syg.

Men snyderiet blev opdaget, og kvinden har nu fået en plet på sin straffeattest, idet hun netop er blevet idømt en betinget dom på 30 dages fængsel for dokumentfalsk. Det oplyser Nordjyske Medier. Kvinden havde afleveret en eksamensopgave på University College, men var ikke bestået. For at få et nyt forsøg udfærdigede hun en falsk lægeerklæring underskrevet af en ledende overlæge, om at hun havde været syg under forløbet op til afleveringen af opgaven.Studievejlederen blev mistænksom og på et uddybende møde, lagde den studerende kvinde kortene på bordet og tilstod snyderiet.